મુલુંડ-વેસ્ટના LBS માર્ગ પરના રુણવાલમાં રહેતા યતિન મહેતાએ મિડ-ડે LOCALને ક્હ્યું હતું કે ‘LBS માર્ગ પર એક બિલ્ડરનો વિસ્પરિંગ વુડ્સ નામનો પ્રોજેક્ટ આકાર લઈ રહ્યો છે. એની આસપાસની સ્ટ્રીટ-લાઇટ્સ કાયમ બંધ જ હોય છે. છેલ્લા એકાદ મહિનાથી તો હું આ લાઇટ્સ બંધ જોઈ રહ્યો છું. LBS માર્ગ કોઈ નાની ગલી નથી કે ત્યાં સ્ટ્રીટ-લાઇટ્સ બંધ હોય તો નજીકનાં ઘરોની લાઇટ રસ્તા પર પડતાં અજવાળું થઈ જાય. આ પ્રોજેક્ટ પહેલાં વષોર્થી વિવાદમાં ફસાયેલું એક પેટ્રોલ-પમ્પ પડે છે જ્યાંની ગટર તૂટી ગઈ છે અને જો ધોધમાર વરસાદ પડતો હોય તો આમ પણ રસ્તા પર કંઈ દેખાતું નથી એવામાં સ્ટ્રીટ-લાઇટ્સ બંધ રાખવી મૂર્ખામી છે.’